חגי סגל

חגי סגל (נולד בכ"ב בשבט התשי"ז, 24 בינואר 1957) הוא עיתונאי, סאטיריקן ופובליציסט ישראלי. כותב בעיתון "מקור ראשון", ובשנים 2014–2023 שימש כעורכו. בשנת 1980 נמנה עם חברי המחתרת היהודית ובעקבות פעילותו הורשע בעבירות של גרימת חבלה חמורה וחברות בארגון טרור ונידון לשלוש שנות מאסר. סגל נולד בחיפה לשלום סגל, יליד רומניה שעלה ארצה במסגרת העלייה הרביעית, שהוריו היו מהמשפחות המייסדות של שכונת אחוזת שמואל (אחוזה), איש האצ"ל ומזכיר בתנועת החרות לשעבר, ולאביבה סגל, ילידת אנגליה שעלתה ארצה ב-1947, וגדל בעכו. הוא בן אחיו של ידידיה סגל, איש האצ"ל שנחטף בידי אנשי ההגנה ומאוחר יותר נמצאה גופתו. למד בתיכון הדתי "קנדי" בעכו. את שירותו בצה"ל עשה במערך הנ"מ וכמדריך טירונים. סיים תואר ראשון במתמטיקה באוניברסיטה העברית בירושלים, הצטרף ליישוב עפרה ונמנה עם ראשוני הירחון "נקודה". בשנת 1980 השתתף, במסגרת ארגון הטרור שכונה לימים "המחתרת היהודית", בהתנקשות בראשי הערים הפלסטינים שחלקו בה היה מלכוד מכוניתו של ראש עיריית רמאללה, כרים ח'אלף, ומלכוד דלת המוסך של ראש עיריית אל-בירה, איבראהים טאוויל. מטען הנפץ הראשון התפוצץ וגרם לקטיעת רגלו של ח'אלף, והשני לעיוורונו של חבלן מג"ב, סלימאן חירבאווי, שנשלח לנטרל את המטען. סגל נתפס בשנת 1984 עם שאר חברי המחתרת והורשע בעברות של גרימת חבלה חמורה, החזקת נשק ופעילות בארגון טרור. הוא נידון לשלוש שנות מאסר בפועל ושנתיים על תנאי. מאסרו קוצר בשליש. במהלך מאסרו כתב את הספר "אחים יקרים", העוסק בפעילותה של המחתרת. סגל היה שדרן וראש מערכת החדשות ב"ערוץ שבע", עורך הירחון "נקודה", ובעל טור בעיתונים "חדשות", "מעריב", "בשבע", ידיעות אחרונות ו"מקור ראשון". פרסם מספר ספרים: "התנחלות דמה", ספר סאטירי על המתנחלים; "ימית סוף", העוסק בקורות התנועה לעצירת הנסיגה מסיני; "והיום עוטפים בזה דגים", שנכתב במשותף עם אורי אורבך ו"כבשה טרפה זאב" שנכתב גם הוא עם אורבך והציג את תגובת התקשורת והפוליטיקאים לטבח מערת המכפלה כצבועה. בשנת 2003 נבחר לחתן הפרס לביקורת התקשורת מטעם "האגודה לזכות הציבור לדעת". באותה שנה הועמד לדין, עם מנהלים נוספים בתחנת הרדיו "ערוץ 7", בגין חלקו בשידורים הבלתי חוקיים של התחנה, ונידון לשישה חודשי מאסר על תנאי וקנס בסך 30,000 ש"ח. ב-8 ביולי 2014 מונה לעורך הראשי בעיתון "מקור ראשון". הוא הגיש את תוכנית האקטואליה "ראש בראש" בערוץ הכנסת. בעבר הגיש יחד עם זהבה גלאון, וכיום יחד עם אנשי ציבור מתחלפים. ב-2023 סיים את תפקידו[דרושה הבהרה]. ב-2017, לרגל 50 שנה למלחמת ששת הימים, חיבר סגל מאמר ארוך בשם "זיכרונות ושופרות: 50 שנה למלחמת ששת הימים", בו הוא משלב כתיבה בגוף ראשון מזווית של ילד שחווה את המלחמה בעכו של 1967, לצד כתיבה מזווית מרוחקת של היסטוריון הכותב בפרספקטיבה של 50 שנה. סגל נשוי ואב לחמישה, בהם העיתונאים ארנון סגל ועמית סגל. אחים יקרים - קורות המחתרת היהודית, ירושלים 1987 יחד עם אורי אורבך, והיום עוטפים בזה דגים - נבואות חורבן ומעשיות 1967–1992, ספריית בית אל, תשנ"ב התנחלות דמה - ספר סאטירי על המתנחלים, ספריית בית אל תשנ"ב. הוצאה מחודשת ומעודכנת בשם חמש דקות מכפר סבא, תשע"ג. יחד עם אורי אורבך, כבשה טרפה זאב - סיפור מהג'ונגל, סיפור על רקע הטבח בחברון, ספריית בית אל תשנ"ד מונכון: מילון ערוץ 7 לעברית משודרת ומוסף אתיקה, בית אל תשנ"ח, מהדורה מעודכנת שם תשס"א ימית, סוף., המאבק לעצירת הנסיגה בסיני, ספריית בית אל תשנ"ט בעריכתו, הכתובת הייתה באוויר, ערוץ 7 בעידן אוסלו, ספר ותקליטור, בית אל תשס"ג יחד עם אורי אורבך, הבטחתם יונה – תחזיות שווא עיתונאיות 2000–2006, ירושלים 2006 רק לא מלחמת אחים - פרשת מותו של איש אצ"ל ידידיה סגל (דודו של חגי) שנחטף בידי ארגון ההגנה, בית אל 2009 שטחים תמורת חלום - יומן לאומי מתש"ח ועד הלום, ידיעות ספרים, 2013 מדיה וקבצים בנושא חגי סגל בוויקישיתוף חגי סגל, ברשת החברתית פייסבוק חגי סגל, ברשת החברתית אקס (טוויטר) חגי סגל, דף שער בספרייה הלאומית רשימת הפרסומים של חגי סגל, בקטלוג הספרייה הלאומית חגי סגל, מונחון – מילון ערוץ 7 לעברית המשודרת, ביקורת של מונחים שונים המצויים בשימוש על ידי התקשורת הישראלית ירעם נתניהו, שליפות עם חגי סגל, באתר nrg‏, 7 בפברואר 2006 אבישי עברי, תיאטרון חובבים, באתר העין השביעית, 1 בינואר 2007 מרדכי חיימוביץ, לרגל צאת ספרו החדש, חגי סגל מדבר על הכל, באתר nrg‏, 26 ביוני 2013 לי-אור אברבך, ‏"קו השבר העיקרי בין ימין לשמאל הוא בתקשורת, לא בוויכוח על השטחים", באתר גלובס, 17 ביוני 2015 דרור גלוברמן, אנשים, ‏חגי סגל: "מדינה פלסטינית היא הרעיון הכי גרוע", באתר ‏מאקו‏, 11 באוקטובר 2015 רותם שטרקמן, נתי טוקר, "החבר'ה שמפגינים רוצים להישאר בת"א לנצח, אז למה אנחנו צריכים לעזור להם?", באתר TheMarker‏, 29 ביוני 2017 חגי סגל עושה סוף לסיפורי המחתרת: ״אני עיתונאי ארבעה עשורים וטרוריסט ללילה אחד״, באתר ציוצים, 25 בדצמבר 2015 מוריה קור, חגי סגל: "אנשים לא רוצים להפיק ממני חרטה; הם רוצים לסתום לי את הפה", באתר ישראל היום, 13 באוגוסט 2020 על ספריו: נדב שרגאי, "איך ההגנה והאצ"ל עזבו את הבריטים ונלחמו אחד בשני" (ביקורת על הספר "רק לא מלחמת אחים"), באתר הארץ, 18 במרץ 2009 "הלח"י השנייה: התעלומה של נערי הגבעות משנות הארבעים". מקור ראשון. 2018-02-12. נבדק ב-2018-05-30. פסק הדין של חברי המחתרת היהודית, מאגר "נבו" ת"פ (י-ם) 4830/98 מדינת ישראל נגד יעקב כץ ואחרים, ניתן ב-29.12.2003 שלמה פיוטרקובסקי, חגי סגל מונה לעורך מקור ראשון, באתר ערוץ 7, 8 ביולי 2014 זיכרונות ושופרות: 50 שנה למלחמת ששת הימים, באתר sixdayswar.makorrishon.co.il "מרואיין בהפתעה: סל תרבות עם חגי סגל". מקור ראשון. 2018-03-02. נבדק ב-2018-05-30.